Arĥito el Tarento

Arĥito (greke Ἀρχύτας -Arĥitas) (428–347 a.K.) estis antikva greka matematikisto, filozofo, politikisto, astronomo. Li onidire savis vivon de Platono, kiam la filozofon mort-juĝis Dionizo la 2-a el Sirakuzo.

Li naskiĝis en la greka kolonio, Taranto (hodiaŭ en Italio). Li sistemigis unuafoje la matematikon, fondis la matematikan meĥanikon kaj logikon. La voĉalton li konektis al moviĝo de la vibranta aero.

Laŭ verko de Aŭlo Gelio, Arĥito estis la unua, kiu aplikis en la praktiko la leĝojn de la meĥaniko kaj matematiko: onidire, li konstruis "lignan kolombon", kiu kapablis flugi.

Kategorio:Grekaj matematikistoj
Kategorio:Grekaj filozofoj
Kategorio:Grekaj politikistoj
Kategorio:Grekaj astronomoj